Els espais públics de Burjassot comencen a omplir-se d’art urbà
2025-07-24

El projecte municipal per a la millora de diferents espais públics de Burjassot a partir de l’art urbà ja és una realitat. Es tracta d’una iniciativa impulsada des de la regidoria de Serveis Municipals, dirigida per Manuel Lozano, amb la qual, d’una banda es pretén millorar l’estat i visibilitat de diferents espais o zones de pas del municipi, al mateix temps que es dóna l’oportunitat de mostrar el seu art plàstic a joves artistes.

Aquesta setmana, un grup de joves artistes ha començat a treballar en el túnel i pas per als vianants del Camp del Cigronet que, en breu i a partir de la tècnica del grafit, quedarà convertit en un cridaner mural d’inspiració egípcia. L’alcalde de Burjassot, Rafa García, juntament amb el regidor de Serveis Municipals, Manuel Lozano, i Manuel Pérez Menero, regidor de Seguretat i Acció Ciutadana, es van traslladar dijous passat fins al túnel del Camp del Cigronet per poder observar, in situ, l’evolució del treball i poder conversar amb els seus joves responsables. Pròximament, s’iniciaran altres iniciatives d’art urbà en el pas inferior de la CV-35, al costat del Camp de futbol de Los Silos i que hi ha en el carrer Mariano Benlliure, entre altres zones.

Els materials necessaris per realitzar el treball artístic són subministrats per l’Ajuntament de Burjassot.